Document ID: /roh_data/filtered/fineweb-2-filterrobots_roh.jsonl.gz/44331

Radund 200 scolaras e scolars èn sa participads al til da Chalandamarz tras vischnanca. Pliras tschient persunas han observà il til lung da la via principala. Blers èn vegnids per vesair Jonas Hartmann da Curvalda, Julia Jeker da Schiers e Laurin Michael d’Andeer, ils trais acturs or dal film Uorsin. Il Chalandamarz en la vischnanca da Vaz ha ina lunga tradiziun. Gia dapi passa 90 onns vegn l’usit festivà a Lai, Zorten, Lain e Muldain.
RTR/fb